જલંધર સ્થિત રોમન કેથલિક ચર્ચના નેતૃત્વ કરનાર બિશપ ફ્રાંકો મુજબ દેશમાં અનેક ભાગમાં ખ્રિસ્તીઓને ક્રિસમસની ઉજવણી નથી કરવા દેતા. જે અમારા માળખાગત માનવઅધિકારોનું ઉલ્લંધન છે. દરેક માણસને તેનો તહેવાર ઉજવવાની છૂટ છે. તેમણે કહ્યું કે નવાઇની વાત તો એ છે કે કેટલાક લોકો ક્રિસમસને મુદ્દો બનાવીને સામે રાખી રહ્યા છે. જો કે તેમણે કહ્યું કે પંજાબમાં ખ્રિસ્તીઓને તેમનો તહેવાર મનાવાની પૂરી છૂટ આપવામાં આવી છે તે સારી વાત છે. અને અમને અહીં કોઇ રીતની મુશ્કેલી નથી. વધુમાં નવજોત સિંહ સિદ્ધુએ કહ્યું હતું કે પંજાબમાં તમામ સમુદાયોએ શાંતિપૂર્ણ રીતે એકબીજા સાથે રહી રહ્યા છે. અને દરેક વ્યક્તિને કોઇ પણ ધર્મનો પ્રચાર કે તેના ઉત્સવ મનાવાની છૂટ છે.